Immanuel Ottesen

Immanuel Ottesen (født 7. juni 1874 i Skjåk, død 8. desember 1955)Dødsdato ifølge Gravferdsetaten i Oslo . var en norsk tannlege som ble professor i faget, ledet tre tannlegeforeninger og fikk flere internasjonale ordener.

Han var sønn av Otto Ottesen (1830–1916) og Anne Cathrine Magelssen (1832–1924). Faren var nemlig sogneprest i Skjåk fra 1863 til 1877, og forøvrig bror til teologen Jacob Aall Ottesen (1825–1904) som slo seg opp som predikant blant norskamerikanerne i USA.Jacob Aall Ottesen i Norsk biografisk leksikon. Immanuel var blant de aller yngste. Blant søsknene ble Otto Christian Ottesen (1864–1934) tannlege, Alfred Ottesen (1871–1946) ble tannlege, Hjalmar Ottesen (1869–1932) ble en anerkjent distriktslege,Hjalmar Ottesen i lokalhistoriewiki.no. mens Jacob Aall Ottesen (1867) ble sogneprest i Trondheim.Jacob Aall Ottesen i Hvem er Hvem, 1930.

Selv tok Immanuel først en utdanning som styrmann og skipper, før han i 1899 fikk sin eksamen innen tannlegefaget. Han giftet seg i 1903 med Susanne Nannestad Lund (1879) fra Trondheim.Immanuel Ottesen  hos boslekt.com. Fra 1903 til 1906 var han redaktør i Den norske tannlegeforenings tidende og fra 1907 til 1909 var han president i Den norske tannlegeforening. Mellom 1908 og 1912 ledet han den nordiske tannlegeforeningen, mens han fra 1915 til 1917 ledet Nordisk odontologisk forening. Utover å ha hatt egen praksis, var han fra 1909 avdelingsbestyrer ved Statens Tannlegeinstitutt. Fra 1928 til 1944 var han professor ved Norges Tannlegehøyskole, de første fem årene også rektor.

 Priser 
Ottesen fikk St. Olavs Orden i 1931 og Finlands hvite roses orden, den svenske Nordstjerneordenen og danskenes Dannebrogsordenen.Ottesen, Immanuel i Hvem er Hvem, 1948.

 Referanser 

Kategori:Norske tannleger
Kategori:Norske professorer i odontologi
Kategori:Personer fra Skjåk kommune
Kategori:St. Olavs Orden
Kategori:Finlands hvite roses orden
Kategori:Riddere av Dannebrogordenen
Kategori:Nordstjerneordenen